Nos Ioannes Iolis Licentiatus in Legibus, Sacrista Ecclesiæ sancti Nicetij Lugdunensis, Sedis Apostolicæ Nuncius, ac in Lugdunensi, Viennensi, Bisuntinensi, ac Tarentasiensi prouinciis iurium Cameræ Apostolicæ debitorum collector: Notum facimus vniuersis præsentes litteras inspecturis, quòd nos confitemur habuisse  recepisse à Priori de Aiseio Lingonensis Diœcesis per manus venerabilis in Christo Patris Domini Abbatis Reomaensis dictæ Lingonensis Diœcesis tres francos auri,  quatuor solidos Turonenses, in quibus dictus Prior præfatæ Cameræ tenebatur, pro decima per Dominum nostrum Clementem Papam septimum imposita ad vtilitatem Serenissimi Principis Domini Ludouici Regis Siciliæ,  hoc de anno Domini currente MCCCXCII. nuper lapso. De quibus tribus francis  quatuor solidis Turonensibus dictum Priorem  suos, nomine tamen præfato quittamus, ac penitùs absoluimus per præsentes. In cuius rei testimonium præsentibus litteris signum nostrum manuale apposuimus, ac sigilli nostri fecimus appensione præsentes muniri. Datum Lugduni die XXVI. Iunij, anno à Natiuitate Domini MCCCXIII. Pontificatus præfati D. nostri Papæ anno XV. / Ioannes Iolis.